**projektas**

**reg. Nr. T-212**

**2.1.darbotvarkės klausimas**

**Pasvalio rajono savivaldybės taryba**

**Sprendimas**

**Dėl atstovų delegavimo į pasvalio miesto vietos veiklos grupės valdybą**

2022 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos asociacijų įstatymo 7 straipsnio 7 dalimi, įgyvendindama Pasvalio miesto vietos veiklos grupės įstatų, patvirtintų Pasvalio rajono savivaldybės tarybos 2015 m. rugsėjo 29 d. sprendimu Nr. T1-137 „Dėl pritarimo steigti Pasvalio miesto vietos veiklos grupę ir dalyvavimo jos veikloje“, 29 punktą, 30.1 bei 33.2 papunkčius, 45, 46 ir 48 punktus, Pasvalio rajono savivaldybės taryba nusprendžia:

1. Deleguoti į Pasvalio miesto vietos veiklos grupės valdybą atstovauti Pasvalio rajono savivaldybės interesams:
	1. Gabrielę Baronienę, Pasvalio rajono savivaldybės administracijos Ūkio ir transporto tarnybos skyriaus specialistę;
	2. Aureliją Vareikienę, Pasvalio rajono savivaldybės administracijos Bendrojo skyriaus specialistę;
	3. Gytį Vitkų, Pasvalio rajono savivaldybės administracijos Strateginio planavimo ir investicijų skyriaus vedėją.
2. Pripažinti netekusiu galios Pasvalio rajono savivaldybės tarybos 2015 m. rugpjūčio 27 d. sprendimo Nr. T1-108 „Dėl Pasvalio miesto vietos veiklos grupės steigimo inicijavimo“ 4 punktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo vedėja

J. Karčiauskienė

2022-10-24

Suderinta DVS Nr. RTS-231

Pasvalio rajono savivaldybės tarybai

**AIŠKINAMASIS RAŠTAS**

**Dėl atstovų delegavimo į pasvalio miesto vietos veiklos grupės valdybą**

2022-10-24

Pasvalys

**1. Sprendimo projekto rengimo pagrindas.**

Pasvalio rajono savivaldybės (toliau – Savivaldybė) taryba 2015 m. rugpjūčio 27 d. sprendimu Nr. T1-108 „Dėl Pasvalio miesto vietos veiklos grupės steigimo iniciavimo“ (toliau – Sprendimas) inicijavo viešojo juridinio asmens – Pasvalio miesto vietos veiklos grupės – (toliau – Asociacija) steigimą, delegavo atstovus į šios Asociacijos valdybą bei Savivaldybės tarybos 2015 m. rugsėjo 29 d. sprendimu Nr. T1-137 „Dėl pritarimo steigti Pasvalio miesto vietos veiklos grupę ir dalyvavimo jos veikloje“ patvirtino Asociacijos įstatus.

Asociacijos įstatuose nustatytas toks Asociacijos valdymas: visuotinis narių susirinkimas (Asociacijos įstatų 29 p.); kolegialus valdymo organas – Asociacijos valdyba (Asociacijos įstatų 30.1 p.); vienasmenis valdymo organas – pirmininkas (Asociacijos įstatų 30.2 p.).

Asociacijos valdyba sudaroma 4 metų kadencijai iš ne mažiau kaip 9 narių (įskaitant valdybos pirmininką) (Asociacijos įstatų 46 p.). Valdybos narius siūlo Asociacijos nariai (šiuo atveju – Savivaldybės taryba) (Asociacijos įstatų 48 p.). Valdybos nario kadencijų skaičius neribojamas (Asociacijos įstatų 46 p.)

**2. Sprendimo projekto tikslai ir uždaviniai.** Deleguoti atstovus į Asociacijos valdybą.

**3. Kokios siūlomos naujos teisinio reguliavimo nuostatos ir kokių rezultatų laukiama**

Priėmus sprendimą, į Asociacijos valdybą bus deleguoti atstovai ir tokiu būdu sudarytos sąlygos šio juridinio asmens veiklai.

**4. Skaičiavimai, išlaidų sąmatos, finansavimo šaltiniai** **–**.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** –.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatorius **–** Savivaldybės administracijos direktoriaus pavaduotojas, atsakingas – Savivaldybės administracija.

PRIDEDAMA:

1. Savivaldybės tarybos 2015 m. rugpjūčio 27 d. sprendimo Nr. T1-108 „Dėl Pasvalio miesto vietos veiklos grupės steigimo inicijavimo“ nuorašas ir metaduomenys, 2 lapai;
2. Savivaldybės tarybos 2015 m. rugsėjo 29 d. sprendimo Nr. T1-137 „Dėl pritarimo steigti Pasvalio miesto vietos veiklos grupę ir dalyvavimo jos veikloje“ nuorašas ir metaduomenys, 14 lapų.

Skyriaus vedėja Jurgita Karčiauskienė